*مقاله خبرنامه*

**آیا اگو وقت د باره داوطلبی فکر کدید؟**

داوطلبا رگ زندگی جوامع استرالیای غربی استن. از کسایی که د یک کلب ورزشی دست کمک دراز نه گرفته تاکسایی که د یک مرکز مراقبت سالمندا وقت تیر نه، داوطلبا سازمانا ره ایجاد و کمک مونه تاکه خدمات ضروری ره د ایالت ازمو ارائه کنن.

داوطلبی یک طریقه خوب خدمت بلده جامعه شیم استه اما فایدای زیادی دیگه هم وجود دیره. داوطلبی یک حس خوب بلده شیم میدیه، مهارت نو ره بلده کار و رابطه اجتماعی ایجاد مونه.

نقش های کاری یکدفه ای یا دوامدار موجوده تا مطابق شرایط مردم از تمام سن و سال و هر رقم سابقه، د مطابق علاقه مندی شی و د سرتاسر انواع مختلفی ازسکتورا باشه، از جمله:

* کمک و طرفداری بشردوستانه
* کلب ها و خدمات جامعه محلی
* خدمات سالمندا و معیوبیت
* خدمات آتش سوزی و ایمرجنسی
* پارک ها و حیات وحش
* صحت روانی
* هنرای زیبا و تیاتر
* آسایش حیوانا
* اتحادیه دانشگاهی

آیا می خوایید سهم بیگرید ولی نموفامید که چی رقم شروع کنید؟

* شاروالی محلی شیم می تینه شیموره د فرصتای داوطلبی معرفی کنه. بلده پیدا کیدون جزئیات شاروالی محلی خو از طریق وب سایت دپارتمنت دولت محلی، ورزش و صنعتای فرهنگی به [My Council](https://www.mycouncil.wa.gov.au/) مراجعه کید.
* [مرکزای منابع دوطلبی (پیوند بیرونی)](https://www.volunteeringwa.org.au/contact/volunteer-resource-centres-vrcs) می تینه شیموره کمک کنه تا گزینای فعلی، محلی ره پیدا کنید.
* متوجه اعلانات د آیینای اعلانات اجتماعی، یا دانشگاه و TAFE باشید.

قد زیادتر از نیم میلیون مردمای استرالیای غربی که فعلاً هم یک نقش حیاتی د جوامع استرالیای غربی بازی مونن یکجای شید.

www.wa.gov.au/volunteering